|  |  |
| --- | --- |
|  | **Давлат тиббий суғуртаси Жамғармаси** **Ижро этувчи директори****З.Ш.Эрматовга** |

**Давлат тиббий суғуртаси жамғармасининг 2025 йил 11-мартдаги 18-и сонли буйруғи 1-банди ҳамда 2025 йил 11-мартдаги 4-сонли йиғилиш баёнининг 2-банди билан белгилаб берилган вазифаларни жамғарманинг Самарқанд вилоят ҳудудий бўлинмаси томонидан жорий йилнинг**

 **14-18 апрель кунлари бажарилиши бўйича**

**МАЪЛУМОТ**

Давлат тиббий суғуртаси жамғармаси Самарқанд вилоят ҳудудий бўлинмасида жами 7 нафар ходим бўлиб, барча ходимлар тасдиқланган режа асосида фаолият юритиб боришмоқда.

Ҳафта давомида жамғарма рағбарияти томонидан Zoom платформаси орқали ўтказилган барча йиғилишларда бўлинма ходимлари тўлиқ иштирок этишди.

Ҳафта давомида 2 нафар фуқаролардан имтиёзли даволанишида амалий ёрдам сўраб оғизаки мурожаат қабул қилинган бўлиб, тегишли тартибда кўриб чиқилиб ҳал этилган.

***Бўлинманинг тиббиёт ташкилотлари билан ишлаш бўлими ходимлари томонидан амалга оширилган ишлар***

1. Ҳафта давомида раҳбарият топшириғига асосан Ўзбекистон Республикаси Президентининг 28.07.2021 йилдаги ПҚ-5199-сонли қарори ижроси юзасидан жамғарма билан шартнома асосида фаолият юритувчи вилоятдаги 6 та даволаш профилактика муассасаларида имтиёзли асосда юқори технологик даволаш усуллари ёрдамида даволанишга қабул қилинган ва чиқарилган беморларнинг кунлик маълумотлари олиниб жамғармага умумлаштириб топшириб борилди.

2. 14 апрель куни ҳудудий бўлинма ходимлари томонидан Самарқанд шаҳар 3-сон туғруқ мажмуасида ва Жомбой туман тиббиёт бирлашмаси кўп тармоқли марказий поликлиникасида Ўзбекистон Республикаси Президентининг 2024 йил 5 сентябрдаги “Давлат тиббий суғуртаси механизмларини жорий этишга оид чора-тадбирлар тўғрисида"ги ПҚ-311-сонли Қарорини ижросини таъминлаш мақсадида мониторинг ўтказилди. Мониторинг давомида даволанган беморларни электрон тизимга расмийлаштириш тартиби, электрон йўлланма орқали беморларни қабул қилиш, даволаш профилактика муассасаларини молиялаштиришга ажратилган маблағларни 15 фоиздан кам бўлмаган қисмини ҳар бир даволанган ҳолатдан келиб чиқиб тўлаш, ХКТ-10 бўйича ташхисларни кодлаш бўйича мухокамалар ўтказилиб, тавсиялар берилди. Ҳудудларда Соғлиқни сақлаш вазирлигининг 396-сон буйруғи асосида аҳолини бепул дори воситалари билан таъминлаш мақсадида реимбурсация дастурини амалга оширишда учраётган муаммолар ва уларнинг ечимлари бўйича дорихоналар ходимлари ва муассасалар оилавий шифокорлари билан семинарлар ўтказилди. (Фотосуратлар илова қилинади).

3. 15 апрель куни ҳудудий бўлинма ходимлари томонидан Республика ихтисослаштирилган Дерматология ва косметология илмий амалий тиббиёт маркази Самарқанд вилоят филиалида Ўзбекистон Республикаси Президентининг 2024 йил 5 сентябрдаги “Давлат тиббий суғуртаси механизмларини жорий этишга оид чора-тадбирлар тўғрисида"ги ПҚ-311-сонли Қарорини ижросини таъминлаш мақсадида мониторинг ўтказилди. Мониторинг давомида даволанган беморларни электрон тизимга расмийлаштириш тартиби, электрон йўлланма орқали беморларни қабул қилиш, даволаш профилактика муассасаларини молиялаштиришга ажратилган маблағларни 15 фоиздан кам бўлмаган қисмини ҳар бир даволанган ҳолатдан келиб чиқиб тўлаш, ХКТ-10 бўйича ташхисларни кодлаш бўйича мухокамалар ўтказилиб, тавсиялар берилди. (Фотосуратлар илова қилинади).

4. 16 апрель куни ҳудудий бўлинма ходимлари томонидан суғурта жамғармаси билан шартнома асосида фаолият олиб бораётган муассасаларни 15 ва 5 фоиз маблағларини тўланиши учун улар томонидан берилган ҳисоботларнинг ҳаққонийлигини ўрганиш бўйича ўтказилган мониторинглар натижалари умулаштирилди ва жамғармага тақдим этилди. Жумладан, РИКМИАТМ Самарқанд филиалида март ойи даволанган ҳолат юзасидан ўрганиш ўтказилганда 2025 йил март ойида 22 та бемор асоссиз ҳисоботга қўшилганлиги, РИО ва БСИАТМДМ Самарқанд филиалида 2025 йил март ойида 7 та бемор асоссиз ҳисоботга қўшилганлиги ҳамда 41 та бемор нотўғри хирургик гуруҳларга киритилганлиги, Самарқанд шаҳар 3-сон туғруқ мажмуасида 2025 йил март ойида 76 та бемор терапевтик гуруҳда кўрсатилиши лозим бўлсада ҳисоботда хирургик гуруҳда нотўғри акс эттирилганлиги, РИД ва КИАТМДМ Самарқанд филиалида 2025 йил март ойида 55 та бемор асоссиз ҳисоботга қўшилганлиги аниқланди ва тегишли тартибда улар молиялаштирилишини ўзгартириш учун билдирги киритилди.

5. 17-18 апрель кунлари ҳудудий бўлинма ходимлари томонидан Республика ихтисослаштирилган травматология ва ортопедия илмий-амалий тиббиёт маркази Самарқанд филиалида Ўзбекистон Республикаси Президентининг 2024 йил 5 сентябрдаги “Давлат тиббий суғуртаси механизмларини жорий этишга оид чора-тадбирлар тўғрисида"ги ПҚ-311-сонли Қарорини ижросини таъминлаш мақсадида мониторинг ўтказилди. Мониторинг давомида даволанган беморларни электрон тизимга расмийлаштириш тартиби, электрон йўлланма орқали беморларни қабул қилиш, даволаш профилактика муассасаларини молиялаштиришга ажратилган маблағларни 15 фоиздан кам бўлмаган қисмини ҳар бир даволанган ҳолатдан келиб чиқиб тўлаш, ХКТ-10 бўйича ташхисларни кодлаш бўйича мухокамалар ўтказилиб, тавсиялар берилди. Муассасалар шифокорлари билан семинар ўтказилди. (Фотосуратлар илова қилинади).

***II. Молия-иқтисод бўлими томонидан амалга оширилган ишлар***

1. Самарқанд вилояти тиббиёт муассасаларининг 2025 йил апрел ойида 5%-15% - “Аҳоли жон бошига” ва “Глобал бюджет” март ойи бўйича тўланиши лозим бўлган маблағларга сертификат тайёрланиб тасдиқланган ҳолда Жамғармага тақдим этилди.
2. Самарқанд вилояти тиббиёт муассасаларининг 2025 йил апрел ойида 85%-95% - “Аҳоли жон бошига”, “Глобал бюджет” ва “Глобал бюджет ва ҳар бир даволанган холат усулида” бўйича тўланиши лозим бўлган миқдоридаги маблағлар хафта давомида UZASBO дастурида 12 та тиббиёт муассасаларига **16,1 млрд.сўмлик** тўлов топшириқномалари тўловлар Ғазначиликка юборилди.
3. Самарқанд вилояти тиббиёт муассасаларининг 2025 йил апрел ойида 5%-15% - “Аҳоли жон бошига” ва “Глобал бюджет” бўйича тўланиши лозим бўлган миқдоридаги маблағлар хафта давомида UZASBO дастурида 270 та тиббиёт муассасаларига **7,3 млрд.сўмлик** 9-иловалар ва тўлов топшириқномалари тўловлар Ғазначиликка юборилди.
4. Самарқанд вилояти тиббиёт муассасаларининг 2025 йил 1-чорагида тиббиёт муассасаларига молиялаштирилган маблағлар бўйича 463 та бажарилган ишлар далолатномалари **145,2 млрд. сўмлик** бажарилган ишлар далолатномалари UZASBO дастурида шакиллантирилди.
5. Самарқанд вилояти тиббиёт муассасаларининг 2025 йил март ойи даволанган ҳолат бўйича ҳисоб-китоблар тасдиқланган ҳолда Жамғармага тақдим этилди.
6. Тиббиёт муассасаларининг фаолиятига асос тўғрисида маълумотлар Жамғармага тақдим этилди.
7. Самарқанд вилоятидаги тиббиёт муассасаларда Е Шартнома дастури бўйича ишловчи ходимларининг рўйхати шакиллантирилиб, уларнинг шахсий маълумотлари жамланган холда, жамғармага тақдим қилинди.
8. Вилоятдаги 15 та тиббиёт муассасаларининг 2025 йил 1-чоракда қилинган харажатлари жадвали шакиллантирилиб, маълумотлар тахлил қилинди.
9. Самарқанд вилояти Оқдарё тумани “Бозоржой” МФЙ Машраб кўчаси р/з уйда яшовчи фуқаро Ф.Сапаровнинг Ўзбекистон Республикаси Призидентиннг Ишонч телефони орқали қилган мурожаати ўрганиб чиқилиб, унинг иш хақлари тўлаб берилиши таъминланди.
10. Самарқанд давлат тиббиёт университети ихтисослаштирилган болалар хирургикклиникасининг Ўзбекистон Республикаси иқтисодиёт ва молия вазирлигига ёзган хати ўрганиб чиқилиб, тегишли тартибда жавоб хати киритилди.
11. Хафта давомида марказий аппарат ва юқори турувчи ташкилотлардан келган тезкор топшириқлар ва жамланма жадваллар муассасалардан йиғиб олиниб, тахлил қилиниб, жамғармага ҳамда тақдим этилди.
12. ДТСЖ Самарқанд вилояти худудий бўлинмаси ҳодимларининг кунлик келиб кетиш тўғрисида маълумот хафта давомида жамғарманинг кадрлар билан ишлаш бўлимига тақдим қилиб борилди.
13. Марказий апарат томонидан ташкил қилинган қўшма ZOOM йиғилишида қатнашиб, тегишли маълумотлар ва топшириқлар тиббиёт муассасаларига етказилди.
14. Хафта давомида Пасдарғом туман тиббиёт бирлашмаси, 3-сон туғирик мажмуаси ва Республика ихтисослаштирилган Дерматовенерология ва Косметология илмий амалий тиббиёт маркази Самарқанд филиалидага маниторинг ўтказилиб, аниқланган камчиликлар бўйича керакли кўрсатмалар берилди.

***III. Реимбурсация дастурини амалиётга жорий этиш юзасидан амалга оширилган ишлар***

Ўзбекистон Республикаси Президентининг 05.09.2024 ПҚ-311-соли "Давлат тиббий суғуртаси механизмларини жорий этишга оид чора-тадбирлар тўғрисида"ги карори хамда Соғликни саклаш вазирлигининг 2024 йил 24-декабрдаги 396-сон буйругига асосан Самарканд вилоятида (РЕИМБУРСАЦИЯ) Дастурига асосан куйдаги ишлар амалга оширилди.

Бугунги кунда жами 16 та туман (шахар) муассасаларининг барчасига жумладан худудлардаги 244 та бирламчи тиббий муассасаларга шартнома асосида 333 та дорихоналар бириктирилиб, шартнома тузилган. Реимбурсация бўйича бюджетига апрел ойида 86 500 000 сўм маблағ қўшиб берилди ва жами ажратилган маблағ 600.500.000 млн сўмни ташкил этди. Ой бошидан бери 4244 нафар беморларга 5108 та жами 150 744 397 сўмлик рецепт ёзиб берилган, хозирги кунда муассасалар ҳисобида 449 755 603 (74.9%) сум маблағ мавжуд.

Вилоят бўйича энг кўп учрайдиган касалликлар билан “Диспансер” назоратида турган беморлар: юрак қон томир касалликлари билан **121432** нафар, Нафас аэъзолари касалликлари билан **34931** нафар, Қандли диабет 2-тури билан **37612** нафар” беморалар “Д” назоратига туради. Жами Даструдан дори воситалари олиш мумкин бўлган контингент сони **193975** нафарни ташкил этади.

 Жомбой туман тиббиёт бирлашмаси кўп тармоқли марказий поликлиникаси мутахассисларига Давлат тиббий суғуртаси Самарқанд вилояти ҳудудий филиали етакчи мутахассиси Раджабов Отабек Олимжонович, Реимбурсация бўйича бош мутахассис Аширов Жалилбек Азаматович иштирокида Ўзбекистон Республикаси Президентининг 05.09.2024 ПҚ-311-соли "Давлат тиббий суғуртаси механизмларини жорий этишга оид чора-тадбирлар тўғрисида"ги карори мазмун-мохияти туғрисида тушунтириш ва тарғибот ишлари олиб борилди.

Худудлар кесимида электрон рецепт ёзилиш холати

Самарқанд вилоятида реимбурсация дастурининг жорий қилиниш ҳолати, расмийлаштирилган ва реализация қилинган рецептлар тўғрисидаги маълумотлар вилоят соғлиқни сақлаш бош бошқармаси раҳбариятига тақдим этилиб, биргаликдаги ВКС йиғилишларда муҳокама қилиб келинмоқда.

***IV. Амалга оширилган ишлар юзасидан фотосуратлар***

 **Давлат тиббий суғуртаси жамғармаси**

**Самарқанд вилоят ҳудудий бўлинмаси**

**бошлиғи в.в.б Д.Раззоқов**